text: Lasse forlod Strikkedysten
  26 september 2015 kl. 18.24
  Det blev Den Store Strikkedysts eneste mandlige strikker, der måtte lægge strikkepindene og forlade Gram Slot. 
  Lasse Uno fra Nordenskov blev den anden strikker til at forlade den nye sæson af TV SYDs successerie Den Store Strikkedyst. Det står klart, efter Den Store Strikkedysts andet afsnit løb over skærmen her til aften.
  Dermed bliver det en kvinde, der kommer til at vinde Den Store Strikkedyst. Lasse Uno var nemlig den eneste mandlige deltager i dette års udgave af strikkedysten. Man skulle ellers mene, at Lasse Uno havde en fordel, da aftenens tema var mænd.
  I sidste uge var det den 67-årige Minna Laursen fra Ødis, der forlod Gram Slot og strikkedysten. Der er dermed kun otte deltagere tilbage i dysten om at blive landsdelens bedste amatørstrikker.
  